Document ID: 32012R0618

32012R0618
L 179/3
SLUŽBENI LIST EUROPSKE UNIJE
UREDBA KOMISIJE (EU) br. 618/2012
od 10. srpnja 2012.
o izmjeni Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa zbog njene prilagodbe tehničkom napretku
(Tekst značajan za EGP)
EUROPSKA KOMISIJA
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage direktiva 67/548/EEZ i 1999/45/EZ te izmjeni Uredbe (EZ) br. 1907/2006 (1), a posebno njezin članak 37. stavak 5.,
budući da:
(1)
Dio 3. Priloga VI. Uredbi (EZ) br. 1272/2008 sadrži dva popisa usklađenog razvrstavanja i označivanja opasnih tvari. Tablica 3.1. navodi usklađeno razvrstavanje i označivanje opasnih tvari na temelju kriterija navedenih u dijelovima od 2. do 5. Priloga I. Uredbi (EZ) br. 1272/2008. Tablica 3.2. navodi usklađeno razvrstavanje i označivanje opasnih tvari na temelju kriterija navedenih u Prilogu VI. Direktivi Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (2). Ta dva popisa treba uskladiti tako da se uključi razvrstavanje tvari koje su već obuhvaćene tim usklađenim razvrstavanjem i za uključivanje novih usklađenih razvrstavanja.
(2)
Odbor za procjenu rizika Europske agencije za kemikalije (ECHA) izdao je mišljenje o prijedlogu za usklađivanje razvrstavanja i označivanja tvari predanih u ECHA u skladu s člankom 37. Uredbe (EZ) br. 1272/2008. Na temelju tih mišljenja kao i komentara dobivenih od dotičnih strana, potrebno je izmijeniti Prilog VI. Uredbi (EZ) br. 1272/2008 u svrhu usklađivanja razvrstavanja i označivanja određenih tvari.
(3)
Usklađeno razvrstavanje navedeno u dijelu 3. Priloga VI. Uredbi (EZ) br. 1272/2008 kako je izmijenjena ovom Uredbom ne treba se primijeniti odmah, jer će biti potrebno određeno vrijeme kako bi se poslovnim subjektima omogućilo da prilagode označivanje i pakiranje tvari i smjesa novom razvrstavanju te da prodaju postojeće zalihe. Nadalje, potrebno je određeno vrijeme da se poslovnim subjektima omogući prilagodba obvezama registracije koja je posljedica novih usklađenih razvrstavanja za tvari razvrstane kao kancerogene, mutagene, otrovne za reprodukciju, kategorija 1A i 1B (tablica 3.1.) i kategorija 1 i 2 (tablica 3.2), odnosno kao vrlo otrovne vodene organizme koji mogu uzrokovati dugoročne posljedice u vodenom okolišu, posebno one navedene u članku 23. Uredbe (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ te direktiva Komisije 91/155/EEZ, 93/67/EEZ, 93/105/EZ i 2000/21/EZ (3).
(4)
U skladu s prijelaznim odredbama Uredbe (EZ) br. 1272/2008 koja omogućava primjenu novih odredaba u ranijoj fazi na dobrovoljnoj osnovi, opskrbljivači moraju imati mogućnost primjene usklađenog razvrstavanja navedenog u dijelu 3. Priloga VI. Uredbi (EZ) br. 1272/2008, kako je izmijenjena ovom Uredbom, i prilagodbe označivanja i pakiranja u skladu s tim na dobrovoljnoj osnovi prije 1. prosinca 2013.
(5)
Mjere predviđene u ovoj Uredbi u skladu su s mišljenjem Odbora uspostavljenog u članku 133. Uredbe (EZ) br. 1907/2006,
DONIJELA JE OVU UREDBU:
Članak 1.
Dio 3. Priloga VI. Uredbi (EZ) br. 1272/2008 mijenja se kako slijedi:
1.
Tablica 3.1. zamjenjuje se sljedećim:
(a)
unose koji odgovaraju unosima iz Priloga I. zamjenjuje se unosima iz tog Priloga;
(b)
unosi iz Priloga II. dodaju se u skladu s redoslijedom unosa navedenih u tablici 3.1.
2.
Tablica 3.2. zamjenjuje se sljedećim:
(a)
unose koji odgovaraju unosima iz Priloga III. zamjenjuje se unosima iz tog Priloga;
(b)
unosi iz Priloga IV. dodaju se u skladu s redoslijedom unosa iz tablice 3.2.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Članak 1. primjenjuje se od 1. prosinca 2013.
Usklađena razvrstavanja navedena u dijelu 3. Priloga VI. Uredbi (EZ) br. 1272/2008, kako je izmijenjena ovom Uredbom, mogu se primjenjivati prije 1. prosinca 2013.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. srpnja 2012.

Labels: 12
3
20